CELEX: 62017CN0465
Language: fi
Date: 2017-08-02 00:00:00
Title: Asia C-465/17: Ennakkoratkaisupyyntö, jonka Oberlandesgericht Düsseldorf (Saksa) on esittänyt 2.8.2017 – Falck Rettungsdienste GmbH ja Falck A/S v. Stadt Solingen

2.10.2017   
            
            
               FI
            
            
               Euroopan unionin virallinen lehti
            
            
               C 330/9
            
         Ennakkoratkaisupyyntö, jonka Oberlandesgericht Düsseldorf (Saksa) on esittänyt 2.8.2017 – Falck Rettungsdienste GmbH ja Falck A/S v. Stadt Solingen
   (Asia C-465/17)
   (2017/C 330/12)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Oberlandesgericht Düsseldorf
   
      Pääasian asianosaiset
   
   
      Valittajat: Falck Rettungsdienste GmbH ja Falck A/S
   
      Vastapuoli: Stadt Solingen
   
      Muut osapuolet: Arbeiter-Samariter-Bund Regionalverband Bergisch Land e.V., Malteser Hilfsdienst e.V., Deutsches Rotes Kreuz ja Kreisverband Solingen e.V.
   
      Ennakkoratkaisukysymykset
   
   
               1)
            
            
               Onko ensiapuhoitajan/ensihoitajan pelastusajoneuvossa ensiapupotilaille antamassa hoidossa ja ensihoitajan/ensihoitoavustajan sairaankuljetusajoneuvossa potilaille antamassa hoidossa kyse direktiivin 2014/24/EU (1) 10 artiklan h alakohdassa tarkoitetuista väestönsuojelua, pelastuspalveluja ja vaarojen ehkäisyä koskevista palveluista, jotka kuuluvat CPV-koodeihin 7525000-7 (pelastuspalvelut) ja 85143000-3 (sairaankuljetuspalvelut)?
            
         
               2)
            
            
               Voidaanko direktiivin 2014/24/EU 10 artiklan h alakohtaa tulkita siten, että ”voittoa tavoittelemattomat organisaatiot tai yhteenliittymät” ovat erityisesti sellaisia avustusjärjestöjä, jotka on tunnustettu kansallisen lainsäädännön nojalla pelastus- ja väestönsuojeluorganisaatioiksi?
            
         
               3)
            
            
               Ovatko direktiivin 2014/24/EU 10 artiklan h alakohdassa tarkoitetut voittoa tavoittelemattomat organisaatiot tai yhteenliittymät sellaisia, joiden tarkoituksena on suorittaa julkisen palvelun tehtäviä, jotka eivät harjoita taloudellista toimintaa ja jotka sijoittavat mahdolliset voitot uudelleen organisaation tarkoituksen saavuttamiseen?
            
         
               4)
            
            
               Onko potilaan kuljettaminen sairaankuljetusajoneuvossa ensihoitajan/ensihoitoavustajan pitäessä hänestä huolen (nk. kiireetön sairaankuljetus) direktiivin 2014/24/EU 10 artiklan h alakohdassa tarkoitettua ”sairaankuljetuspalvelua”, joka ei kuulu alakohtaisen poikkeuksen soveltamisalaan ja johon sovelletaan direktiiviä 2014/24/EU?
            
         
      (1)  Julkisista hankinnoista ja direktiivin 2004/18/EY kumoamisesta 26.2.2014 annettu Euroopan parlamentin ja neuvoston direktiivi 2014/24/EU (EUVL 2014, L 94, s. 65).